**Aleksandr Vladimirovitš Dvornikov** (*Александр Владимирович Дворников*; sündinud 22. augustil 1961 Ussuriiskis) on Venemaa sõjaväelane, aastast 2016 Lõuna sõjaväeringkonna komandör, aprillist 2022 kuni 26.06.2022 ühtlasi Venemaa n-ö sõjalise erioperatsiooni juht Ukrainas, armeekindral (2020), Venemaa Föderatsiooni kangelane (2016).

Elulugu
-------

1978. aastal lõpetas Ussuriiski suvorovlaste sõjakooli ja astus Vene NFSV Ülemnõukogu nimelisse Moskva Kõrgemasse Ühisvägede Sõjakooli, mille lõpetas 1982. Seejärel teenis Kaug-Ida sõjaväeringkonnas rühmaülemana, kompaniiülemana ja pataljoni staabiülemana. 1991 lõpetas M. Frunze nimelise Sõjaväeakadeemia. 1992-1994 154. üksikmotolaskurpataljoni komandör. 1995-2000 1. kaardiväe laskurpolgu staabiülem, seejärel komandör. Polgu komandörina osales 1999-2000 Teises Tšetšeenia sõjas, eelkõige rünnakus Groznõile. 2000–2003 Põhja-Kaukaasia sõjaväeringkonna staabiülem, seejärel 19. motolaskurdiviisi ülem. 2005 lõpetas Venemaa Kindralstaabi Akadeemia ja määrati 36. armee staabiülemaks Siberis. 2008-2010 5. armee ülem Kaug-Idas. Jaanuarist 2011 kuni aprillini 2012 Ida sõjaväeringkonna ülema asetäitja. Alates 2012. aasta aprillist Kesksõjaväeringkonna (TsVO) ülema esimene asetäitja, sõjaväeringkonna staabiülem. 9. novembrist 24. detsembrini 2012 - Kesksõjaväeringkonna vägede ülema kohusetäitja. Alates 24. detsembrist 2012 staabiülem - Kesksõjaväeringkonna ülema esimene asetäitja.

Septembrist 2015 kuni juunini 2016 Venemaa Föderatsiooni relvajõudude rühmituse ülem Süüria Araabia Vabariigis. Süürias korraldatud tsiviilelanikkonna julma pommitamiste eest sai ta hüüdnime "Süüria lihunik". Süürias toimepandu eest autasustas Venemaa president Vladimir Putin 17. märtsil 2016 teda Vene Föderatsiooni kangelase kuldtähega. Alates juunist 2016 -Lõuna sõjaväeringkonna ülema kt. 20. septembril 2016 määrati ta Venemaa presidendi dekreediga Lõuna sõjaväeringkonna ülemaks.

Aprillis 2022 nimetas Vladimir Putin ta Ukrainas tegutsevate Venemaa vägede ülemjuhatajaks (nn. Erioperatsiooni juhiks). Teda usutakse olevat 8. aprillil 2022 Kramatorski raudteejaamale tehtud julma raketirünnaku taga, milles hukkus üle 50 tsiviilisiku. USA eruadmiral James Stavridis: "Tema on see pätt, kelle Vladimir Putin kutsus Süürias linnasid nagu Aleppo maatasa tegema. Ta on kogu selle perioodi jooksul kasutanud terrorismi tööriistu, sealhulgas koostööd Süüria vägedega, piinamiskeskusi, süstemaatilist vägistamist, närvimürke. Ta on halvimatest halvim." 26.06.2022 määras Putin Dvorniku asemele ülemjuhatajaks Gennadi Židko.

Sanktsioonid
------------

15. märtsil 2019 kehtestas Euroopa Liit talle sanktsioonid seoses kolme Ukraina laeva kaaperdamisele Venemaa mereväe poolt.

Välislingid
-----------

* Eesti Ekspress: SÕJAPÄEVIK (46. päev) | Süüria lihunik, Kramatorski mõrtsukas – kes juhib Vene vägesid Ukrainas?

Viited
------

1. ↑  Chris Jewers (9. aprill 2022). "Putin calls in the Butcher of Syria: General who helped Assad as he used chemical weapons is tasked with rescuing disastrous Ukraine invasion after '19,000 troops' died in push to Kyiv - as Russia prepares new assault in East". *dailymail.co.uk* (inglise). Daily Mail. Vaadatud 9. aprillil 2022.
2. ↑  Ajeet Kumar (9. aprill 2022). "Russia Has Replaced Commander Of Military Operations In Ukraine, Says Western Official". *republicworld.com* (inglise). Republic TV. Vaadatud 9. aprillil 2022.
3. ↑  Chris Jewers; Jacob Thorburn (9. aprill 2022). "Russia Has Replaced Commander Of Military Operations In Ukraine, Says Western Official". *dailymail.co.uk* (inglise). Daily Mail. Vaadatud 9. aprillil 2022.
4. ↑
5. ↑  "Arhiivikoopia". Originaali arhiivikoopia seisuga 9. aprill 2022. Vaadatud 11. aprillil 2022.`{{netiviide}}`: CS1 hooldus: arhiivikoopia kasutusel pealkirjana (link)
6. ↑
7. ↑
8. ↑